NaiveNeuron/SloPal huggingface dataset:
Glváč, Martin, podpredseda NR SR (2016-05-20):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Miroslavovi Ivanovi. Nech sa páči.
P. Paška, predseda NR SR: (2009-04-15):
(Hlasovanie.) 138 prítomných, 130 za, 8 sa zdržali. Návrh sme pridelili výborom a určili lehotu. Pán poslanec Korba bude teraz uvádzať hlasovanie v prvom čítaní o vládnom návrhu zákona, ktorým sa mení a dopĺňa zákon č. 24/2006 Z. z.  o posudzovaní vplyvov na životné prostredie. Je to tlač 941.
Podmanický, Ján, poslanec NR SR (2019-06-20):
Pán podpredseda, dajte teraz hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru a výboru pre sociálne veci. Ďalej, aby za gestorský výbor určila výbor pre sociálne veci a aby predmetný návrh zákona výbory prerokovali do 6. septembra 2019 a v gestorskom výbore do 9. septembra 2019.
Bugár, Béla, podpredseda NR SR (2018-11-29):
Páni poslanci, páni poslanci!
V. Veteška, podpredseda NR SR: (2004-06-30):
S. Zubo, poslanec: Ja by som len chcel skonštatovať, že skutočne hlboko si vážim vystúpenie pána Fica. Považujem ho za správne, pravdivé a objektívne. Na tie pripomienky, ktoré hovoril vo vzťahu k nášmu návrhu, by sa dalo aj pristúpiť za predpokladu, že by sme mohli veriť v serióznosť a vážnosť rokovania s vládnou koalíciou. Ale keďže aj v minulosti prísľuby a otázky súvisiace so stiahnutím vojsk z Iraku dopadli tak, ako dopadli, nemáme žiadne záruky toho, aby sme mohli vládnej koalícii v tejto otázke veriť, a neveríme ani tomu, že tá správa, ktorú má vláda predniesť, bude racionálna, a preto je náš návrh podaný, na stiahnutie našich vojsk z Iraku.
P. Hrušovský, predseda NR SR: (2003-12-12):
(Hlasovanie.) 147 prítomných, 71 za návrh, 68 proti, 8 sa zdržalo. Návrh sme neschválili.
Danko, Andrej, predseda NR SR (2016-06-07):
Ďakujem. Pani poslankyňa Erika Jurinová, procedurálny.
Laurenčík, Milan, podpredseda NR SR (2021-12-07):
Pán poslanec Ján Benčík s faktickou poznámkou.
Danko, Andrej, podpredseda NR SR (2024-05-09):
Poslanec Janckulík.
Kuciaňová, Magdaléna, poslankyňa NR SR (2019-06-26):
Hlasovali sme o všetkých pozmeňujúcich návrhoch. Pán predsedajúci, podľa ustanovenia § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Kuffa, Štefan, poslanec NR SR (2015-11-20):
Pán kolega, tak ako si to spomenul, práca sudcov a prokurátorov je veľmi náročná. Dodám, aj policajtov. A keď to majú robiť s plným nasadením a zodpovednosťou, má byť aj finančne aj zaplatená. Dotkol si sa aj zmrazovania platov poslancov Národnej rady. Lenže, Daniel, pozri sa, ako si hlasoval, možno pri poslednom hlasovaní pri zmrazovaní platov. Hlasoval si proti zmrazovaniu platov poslanca Národnej rady? Na to sa treba pozrieť. Veľakrát sa veľmi správame pokrytecky, nechcem ťa označovať za pokrytca, to si nedovoľujem, ale ak tuná tu od rečníckeho pultu na jednej strane hovoríš o zmrazovaní platov a som proti nim, tak len nehovor, ale aj hlasuj tak. Ja som bol jeden z tých, ktorý hlasoval proti zmrazovaniu platu poslancov Národnej rady, nehanbím sa za to, aj priznávam sa, aj takto, to si môžete pozrieť aj zo záznamu, stojím si za tým. Rovnako aj poslanec Národnej rady má byť adekvátne ohodnotený. Veľakrát sa pokrytecky správame pri samotnom hlasovaní, nie jeden, nie dvaja. Tuná síce hlasujeme tak, ale na chodbách parlamentu skučíme, že jak sme hlasovali zle, jak sme hlasovali zle a hlasovali sme proti sebe. Ja som to už povedal a zopakujem to znova, ja nebudem hlasovať za jeden návrh zákona, ktorý bude tuná v pléne Národnej rady, ktorý bude proti poslancom Národnej rady Slovenskej republiky. U nás je ešte, Daniel, stále nie prezidentský systém, ale parlamentný systém. A rovnako do väzby, o rozhodovaní do väzby, aby rozhodoval generálny prokurátor. Nebude okresný prokurátor dávať podnet na prezidenta Slovenskej republiky, tak to nemáme v ústave zakotvené. A je tu, stále je tu parlamentný systém. Poslanci nie sú ani niečo viac, ani menej, ale zaslúžia si rovnakú ľudskú dôstojnosť ako hociktorý iný človek v tejto krajine, ale veľakrát veľmi dehonestujeme túto pozíciu poslancov Národnej rady. (Potlesk.)
Viskupič, Jozef, poslanec NR SR (2012-06-26):
Ďakujem. Vzhľadom na to, čo som si o pánoch, som sa mohol dozvedieť ja, takisto sa pripájam k tej argumentácii, ktorú si uviedol, a preto si myslím, že bude skutočne dobré týchto pánov podporiť a v tomto momente ma napadá presne ten moment, ktorý spomínal pán poslanec Sulík, že z dobre fungujúceho ministerstva, tak ako tu aj spomínal pán minister, kedy vieme, že po vykonaní auditu, ktorý mal na svedomí pán vtedajší minister Mikloš, sa viac-menej s úradníkmi na tomto ministerstve nehýbe a tým pádom výkon a odbornosť tohto ministerstva svieti ako maják medzi všetkými ostatnými ministerstvami a možnou aj celou štátnou správou. Takže príklady máme a myslím si, že je iba skutočne politickou chuťou a vôľou, aby sme tento moment zaviedli v celej štátnej správe presne preto, aby bola stabilita výkonu funkcie a zároveň aby viac išlo o odbornosť a moment toho, že ľudia môžu kariérne rásť a nemusia sa triasť o svoje miesta. Ďakujem.
A. Záborská, poslankyňa: (2002-04-09):
J. Migaš, predseda NR SR: Hlasujeme o tomto návrhu. Hlasujeme o pridelení výborom, určení gestorského výboru a lehote na prerokovanie. (Hlasovanie.) Prítomných je 110 poslancov, za 100, proti nikto, zdržali sa 4, nehlasovali 6. Konštatujem, že Národná rada pridelila návrh zákona výborom, určila gestorský výbor a lehotu výborom na prerokovanie návrhu zákona v druhom čítaní. Pani poslankyňa, páni poslanci, pokračujeme hlasovaním v prvom čítaní o návrhu poslanca Národnej rady Slovenskej republiky Jirka Malchárka na vydanie zákona, ktorým sa mení a dopĺňa zákon Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov , tlač 1411. Opäť je spravodajkyňou pani poslankyňa. Nech sa páči.
Danko, Andrej, predseda NR SR (2016-12-07):
Ďakujem, páni poslanci, o 11.23 hod. pokračujeme v schôdzi Národnej rady, vyhlasujem krátku prestávku. (Prestávka.) (Po prestávke.)
Blanár, Juraj, podpredseda NR SR (2022-11-10):
Ďakujem všetkým za faktické poznámky. Pán poslanec Galek, no plne vás chápem. Ako bývalý štátny tajomník musíte obhajovať aj neobhájiteľné, avšak prečo ste nepovedali niečo k tomu komentu súvisiaceho s pomocou pri pohonných látkach? Nič ste neurobili, pán poslanec. Ako štátny tajomník čo ste urobili, že tu máme takúto vysokú cenu pohonných látok? A máme tu rekord pri otvorení najdlhšieho skráteného legislatívneho konania. Tam ste boli ticho. Pán kolega Taraba, nech sa páči, máte všetci priestor prichádzať s nejakými návrhmi uznesení, nie je žiadny problém. Pánovi Dostálovi už nie je dôvod vôbec čo povedať, pretože on je najväčší odborník na riešenie mieru na Ukrajine. Bože, ochraňuj Slovensko a Európsku úniu, keby sme mali takých vyjednávačov, ako pána Dostála. Pán Baránik, no hlúposť je, že Európska únia je založená ako mierový projekt? Tak nehnevajte sa, ako to už netreba žiaden komentár. Ja som to vôbec nepovedal tak, ako ste to vy prekrútili, ale hlúposť určite to nie je, pretože, chvalabohu, že Európska únia vznikla na mierových základoch a mala by aj na tom pracovať, aby ďalej ten mier udržiavala. Pretože ak nakoniec z toho všetkého, čo sa tu deje, skonštatujeme, že kvôli len tomu, že Ukrajina nemohla byť neutrálna, máme rozbitú Európsku úniu, máme rozbité vzťahy s Ruskou federáciou, so všetkými, a naša životná úroveň bude klesať a Európska únia bude vôbec existenčne ohrozená, keď začnú veľké sociálne nepokoje, ktoré budú spôsobené práve tým, že to krajiny nezvládnu. No a, pán Šefčík, ja som citoval z analýzy, ktorú spracoval Parlamentný inštitút. To sú všetko dáta, ktoré sú, nech sa páči, prečítajte si to. A na objektivitu uvádzam, pán Galek, áno, je tam uvedené aj tých 61 eur. Áno, je to tam, Ja som to hovoril, že je tam časť, ktorá hovorí o tomto, ale sú tu... (Prerušenie vystúpenia časomerom.)
Tkáčová, Jarmila, poslankyňa NR SR (2011-02-09):
Keďže sme schválili bod 1, o bodoch 2 a 3 hlasovať je bezpredmetné. Keďže sme hlasovali o všetkých bodoch spoločnej správy a mám splnomocnenie gestorského výboru, odporúčam hlasovať o tom, že prerokúvaný vládny návrh zákona prerokujeme v treťom čítaní ihneď. Prosím, dajte hlasovať, pán predseda.
Šimkovičová, Martina, ministerka kultúry SR (2023-12-07):
Morálne to považujem za veľmi správne riešenie. To, čo robila pani Kolíková, to je jej vec, prečítala som vám teraz znenie, z ktorého vychádzam, čiže ja nič neporušujem. Budem tráviť maximálne možný čas s mojím dieťaťom, aj keď je to len pri vezení sa do školy alebo zo školy vládnou limuzínou, takže budem to aj naďalej využívať. Či teda pán kolega alebo iní kolegovia, to už nech si oni sami teda odpovedia, ale ak to aj využívali alebo nejakým iným spôsobom, tak boli v súlade so zákonom. Ďakujem. (Potlesk.)
Bugár, Béla, podpredseda NR SR (2019-06-25):
Pán poslanec Paška, môžte reagovať.
Fico, Robert, predseda vlády SR (2017-04-06):
Pán Rajtár, vy ste, pán Rajtár, vy ste schopný akurát tak pozerať účty cudzích ľudí v banke. To je jediné, čo viete, dobre? Aby bolo úplne jasné. (Potlesk.) Dovoľte mi, aby som pokračoval. Ja som nikoho neprerušoval, ja som trpezlivo tu od štvrtej hodiny sedel. Mám naozaj dôležitejšiu prácu, ako babské táraniny počúvať, ale som počúval, lebo je tu návrh na odvolanie člena vlády a takýto návrh Ústava Slovenskej republiky predpokladá. A preto tomuto návrhu, ale nie vám, dávam nejakú úctu, a preto sme tu, preto počúvam a mám záujem o tejto veci aj hovoriť. Dámy a páni, toto je šialený návrh. Tento návrh napríklad podpísal pán poslanec Kollár. Bavíme sa o Čistom dni. Pani poslankyňa, vám nevadí, že nejaký pán poslanec Kollár, nafotený so všetkými mafiánmi, akí existujú na Slovensku, ten istý pán poslanec, ktorý je preukázateľne napojený na obchodovanie s drogami a ktorý chcel vyšukať pätnásťročné dievča, ako napísal, podpísal návrh... (reakcia z pléna) ja len citujem... (Prerušenie vystúpenia predsedajúcim.)
M. Hort, podpredseda NR SR: (2009-10-22):
Teraz poprosím pani Zdenku Kramplovú, nech sa páči.
Jurinová, Erika, podpredsedníčka NR SR (2013-09-05):
Poprosím pána ministra vnútra a podpredsedu vlády, keby sa mohol, že by mohol prísť si vypočuť interpeláciu, ktorá je smerovaná naňho.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 128, za 107, proti nikto, zdržalo sa 17, nehlasovali 4. Uvedený návrh sme schválili a budeme pokračovať v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie.
Kolíková, Mária, ministerka spravodlivosti SR (2021-06-24):
To je otázka č. 20. Akože môžeme odpovedať aj ňu priamo. Tak? Nech sa páči... (Prerušenie vystúpenia predsedajúcim.)
Kalmárová, Viera, poslankyňa NR SR (2023-12-13):
Chcem sa poďakovať obom pánom, pánovi Grendelovi a Jakabovi za to, že môžem prežiť jeden z najveselších večerov tohto mesiaca. Moja faktická poznámka nebude taká dlhá, ako ten valorizačný zoznam, ale chcem úplne vážne pripomenúť jeden výrok, na ktorý by vláda pri zostavovaní podobných zoznamov nemala zabúdať. Margaret Thatcherová povedala problém socializmu spočíva v tom, že peňaženky tých druhých nie sú bezodné a na to netreba zabúdať. A teraz k tomu zoznamu ešte. Keď som sa doňho pozrela, tak človek má obavy aj zomrieť, lebo poplatky za fotokópie dokumentov, matričné knihy, úmrtné listy, povolenie na prevoz ostatkov dávajú zrejme celkom veľkú sumu a neviem ešte akú, nemala som čas to spočítať, ale keďže vidím, že táto zábava ešte bude pokračovať aj zrejme zajtra, tak ja to spočítam a ešte niekoľkokrát sa prihlásim a poviem to aj v starých, aj v nových cenách. (Smiech v sále a potlesk.)
Muňko, Dušan, poslanec NR SR (2015-05-12):
Pani poslankyňa, musím zareagovať, pretože zase ste nepovedali pravdu. Vrátim sa k výsluhovým dôchodkom. Výsluhové dôchodky som konzultoval, boli najprv, samozrejme, judikáty Najvyššieho súdu jedenásť, potom sme ich konzultovali znova na Najvyššom súde, konzultovali na Ústavnom súde a aj v Bruseli a preto nemohol byť, mohli ste podať, ak máte, ak myslíte, že sú tie výsluhové dôchodky zlé, podajte návrh na Ústavný súd, aby Ústavný súd rozhodol. Stále tu omieľame II. pilier, tak ja vás poprosím, budem čítať. Ja vo svojom vystúpení pôjdem ešte do podrobnejšie. Vymeriavací základ nulový má 300-tis. Vymeriavací základ do 10 euro má 24-tis. Čiže našetril si za desať rokov 10 euro 24-tisíc. Od 10 do 50 euro si našetril 23-tis., 50 eur za tých desať rokov. Od 50 do 100 euro si našetril 20-tis. ľudí, zhruba. Od 100 do 500 euro si našetril 100-tis., zhruba si našetrilo a od ďalších, od 100 do 1 000, čiže to je 80-tis. ľudí, tak zrátajte k tým 300 tieto sumy, ktoré majú našetrené a teraz deľme za tých desať rokov, ty keď si našetril tých 1 000 euro, čiže má nárok zhruba 80 euro, deľte to dvanástimi mesiacmi, koľko dostane časť z II. piliera, z toho ešte jednu pohltí správcovská spoločnosť a pohltí finančné prostriedky ten, kto bude vyplácať anuitnú novelu, čiže životná poisťovňa. Nebudem, ja budem, ja pôjdem podrobne do niektorých vecí, ale zase... (Prerušenie vystúpenia časomerom.)
P. Hrušovský, predseda NR SR: (2004-05-19):
(Prerušenie rokovania o 18.45 hodine.)
Paška, Pavol, predseda NR SR (2013-05-16):
Vážené pani poslankyne, páni poslanci budeme pokračovať po poobedňajšej prestávke pravidelným bodom programu, ktorým je hodina otázok . Poslanci včera do 12.00 hodiny položili 12 otázok pre pána predsedu vlády a 5 otázok pre ostatných členov vlády, overovatelia schôdze vyžrebovali poradie. Poprosím teraz pána premiéra, aby nás informoval, kto z členov vlády bude odpovedať na otázky za neprítomných členov vlády.
Laššáková, Jana, doterajšia podpredsedníčka NR SR (2016-03-23):
Pán poslanec Jozef Mihál.
Andreánsky, Ladislav, poslanec NR SR (2018-06-19):
Týmto sme hlasovali o všetkých pozmeňujúcich návrhoch. Pán predsedajúci, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, hlasovať.
Hrnčiar, Andrej, podpredseda NR SR (2017-04-07):
Končím možnosť nahlásiť sa s faktickými poznámkami. Šesť faktických poznámok na vystúpenie pána poslanca. Nech sa páči, pani poslankyňa Zimenová.
P. Osuský, poslanec: (2002-06-21):
A na margo toho tvrdenia o tom, že je to nevyhnutné, lebo je to štátny garant, sa pýtam: Prosím vás, nie sú statici a architekti takisto garantom toho, že nám nepadajú domy a mosty? Nemalo by aj ministerstvo výstavby zriadiť svoje garantované dovzdelávanie architektov a statikov? Nemalo by, preboha, ministerstvo spravodlivosti zriadiť dovzdelávanie právnikov? Preboha, však je garantom spravodlivosti v tejto krajine. Tak sa pýtam, ako je to so vznikom ďalších a ďalších a ďalších rezortných ministerstiev, lebo rovnako môže mať iný rezort pocit, že on je garantom toho alebo oného, a či už to budú tí jadroví fyzici, ktorí garantujú to, že stlačia správne gombíky v Jaslovských Bohuniciach, alebo sudcovia, ktorí rozhodnú o bytí a nebytí, o spravodlivosti a pravde, či tí všetci by nemali mať svoje rezortné vysoké školstvo.
Viskupič, Jozef, poslanec NR SR (2011-11-29):
Ďakujem. Ja by som to len doplnil. Keďže tu niekoľko poslancov hovorí o nejakých predchádzajúcich hlasovaniach a sú tu dlhé historické úvahy, upriamil by som pozornosť na 14. hlasovanie na predchádzajúcej schôdzi, keď sme my predložili vlastne náš návrh ohľadom zmrazovania platov ústavných činiteľov a zároveň podmienili to tým, aby nerástli platy ústavných činiteľom, kým bude rásť dlh Slovenskej republiky. Dovolil by som si povedať, že v tom čase, keď sme v septembri predkladali tento návrh, sa nemohlo jednať o ani predvolebnú kampaň, ani veci, z ktorých nás tu obviňujú a veľmi sa poslanci zabávajú. Vtedy bol predložený návrh procedurálny, aby sme o tomto rozhodli na schôdzi v októbri. A za tento návrh hlasovali iba Dostál Ondrej, Droba Juraj, Dubovcová Jana, Ďurkovský Andrej, Fecko Martin, Chren Martin, Jurčík Ľudovít, Erika Jurinová, Kamil Krnáč, Igor Matovič, Osuský Peter, Jaroslav Suja, Jozef Viskupič a Peter Zajac. Myslím si, že to zrkadlo, ktoré si spomínal, ostatní by si mohli nastaviť a nemuseli by sa tu zabávať pri téme platov, pretože si myslím, že akýkoľvek človek, ktorý sa touto otázkou zaoberá, tak naše platy považuje za nehorázne vysoké. A mali sme vlastne snahu vyjsť v ústrety všetkým tým, ktorí hovorili, že to 18,8-percentné alebo 600-eurové navýšenie je nehorázna vec. Ďakujem.
Kalist, Peter, poslanec NR SR (2011-09-13):
Janka, veľmi pekne sa ti chcem poďakovať, naozaj si to veľmi pekne zhrnula. Pravdupovediac, očakával som, akým spôsobom na teba budú kolegovia útočiť a naozaj ako keby naši kolegovia z opozície zabúdali na elementárnu slušnosť, na elementárnu slušnosť k premiérke, elementárnu slušnosť k tebe ako žene. Chcem sa pridať na tvoju stranu a povedať, že strana Sloboda a Solidarita stojí na strane Ivety Radičovej, je to naša premiérka, za programové vyhlásenie vlády, na čele ktorej stojí, sme hlasovali a trváme na tom. Ja osobne a myslím, že aj za kolegov môžem hovoriť, že nebudeme podporovať žiadnu snahu o zvalenie tejto vlády. A ešte raz ti veľmi pekne ďakujem.
Dostál, Ondrej, poslanec NR SR (2018-06-18):
Budem reagovať na pána poslanca Bernaťáka a na jeho obavu, že tu vzniká nová koalícia. No neštandardnú zostavu sme tu mali aj pri predchádzajúcom bode, kde som ja ako jediný opozičný poslanec vystúpil na podporu vládneho návrhu na súhlas s prítomnosťou štyroch amerických vojakov na území Slovenskej republiky, a teda okrem mňa v záverečnom slove iba pán poslanec Hrnko. Takže to bolo tiež dosť neštandardné, ale, ale tak stáva sa, toto určite nie je žiadna, žiadna koalícia, čo sa týka, čo sa týka zákona o politických stranách. Zacitujem z čl. 6 prvý bod stanov Slovenskej národnej strany: „Najvyšším orgánom SNS je snem SNS, ktorý môže zvolať len predseda SNS spravidla raz za štyri roky, v prípade potreby môže predseda SNS zvolať aj mimoriadny snem SNS, alebo slávnostný snem SNS.“ Ja som nehovoril o tom, aká je, aká je prax v Slovenskej národnej strane, ja som hovoril o stanovách Slovenskej národnej strany, pretože zákon vymedzuje nejaké požiadavky na stanovy. Stanovy SNS sú také, že predseda SNS najmenej raz za štyri roky zvoláva snem a nie je žiadny iný spôsob, ako ho prinútiť, aby ten snem zvolal v tom období do uplynutia štyroch rokov od predchádzajúceho, predchádzajúceho snemu. A, samozrejme, že ak by ste mali v stanovách, že sa schádza snem Slovenskej národnej strany každý rok alebo, alebo každé dva roky, no tak by som na túto skutočnosť nepoukazoval. Áno, súhlasím, ak 9 členov rozhoduje napríklad o nakladaní s prostriedkami od štátu, môže to byť demokratickejšie, ako keď to robí jeden, ale nemusí, pokiaľ všetkých 9 sú ľudia, ktorí podliehajú tomu predsedovi.
Grendel, Gábor, podpredseda NR SR (2020-06-09):
Ďalší v rozprave vystúpi pán predseda ústavnoprávneho výboru Vetrák a poprosím aj koaličných kolegov, aby si ustrážili nosenie rúška v rokovacej sále. Ďakujem.
Blaha, Ľuboš, poslanec NR SR (2015-10-30):
Ďakujem veľmi pekne. Pán minister, chcel by som oceniť vecný príhovor, že ste sa venovali faktom a nie emóciám. Lebo o tomto by mala byť diskusia. A tu cítim aj ten rozdiel medzi kolegami, ktorí hovoria za SMER a za vládu Slovenskej republiky, a kolegami z opozície. Na jednej strane argumenty, na druhej strane osobné útoky. A ubezpečujem vás, páni kolegovia, že keď budete vy osobne útočiť, tak budeme aj my osobne útočiť. A preto vám vždy rád pripomeniem, že ste pentolízači, lebo ste pentolízači. Ďalšia vec. Veľký rozdiel, my chodíme do terénu. Pán premiér minulý týždeň vám povedal, choďte do terénu, nezvolávajte schôdze, choďte do terénu. My chodíme to terénu. Akurát vy ste to očividne nepochopili, lebo pre vás je jediný terén parlamentný bufet. Spamätajte sa, choďte medzi ľudí, choďte do terénu a nezdržujte nás všetkých tým, takýmito zbytočnými a nezmyselnými schôdzami, ktoré naozaj nemajú žiaden zmysel. Tretia vec. Na jednej strane táto vláda ponúka sociálne balíčky, zatiaľ čo vy ponúkate, všimnite si, iba balíky špiny. Iba vylievate kýble špiny na túto vládu. A to je slabé a to nestačí! Poďme sa baviť o programoch. Slovenská vláda, sociálnodemokratická vláda ponúka program sociálnej demokracie. Legitímny program, kde naozaj zdravie nemá byť na predaj, kde naozaj štát má byť len garantom toho zdravotníctva, a nie súkromné skupiny, nie finančné skupiny, nie pentolízači, opakujem. Toto je ten programový, naozaj programový cieľ. A o tom sa poďme baviť. O pozitívnych veciach, ako hovoril pán minister Čislák. O tom sa poďme baviť. To, čo sa urobilo, to, čo sa ešte môže spraviť, to sú pozitívne veci. Naozaj, nebavme sa iba o tom, aby ste hádzali kýble špiny. Čiže, páni kolegovia, jediný a zásadný rozdiel alebo najzásadnejší rozdiel medzi nami je v tom, že my vieme reagovať na pochybenia. Ak sa stane chyba, tak dotyčný človek odchádza. Viackrát sme to potvrdili a potvrdila to aj aktuálna kauza. Keby ste vy takto reagovali v prípade pána Pentlia..., á, Uhliarika v prípade kauzy, ktorá sa, pamätám, volala Pfizer – že, pán poslanec Uhliarik? –, tak by tu nesedel ako poslanec, on by nesedel ako minister, on by nesedel ako nikdy nič. Už nikdy nič. To... (Prerušenie vystúpenia časomerom.)
I. Radičová, ministerka práce, sociálnych vecí a rodiny SR: (2006-03-15):
V závere správa prináša návrhy krokov, ktoré by mohli riešiť akútny stav. To, čo správa neprináša, je systémové riešenie do budúcnosti, ktoré podľa môjho názoru tkvie v prijatí zákona o sociálnych službách, na ktorý v tomto volebnom období už nebola vôľa. Ale dúfam, že bude politická vôľa v budúcom volebnom období, pretože je to jediná možnosť, ako zabezpečiť predovšetkým prevenciu pred vznikom tohto fenoménu, vyhľadávaciu činnosť a ostatné následné sociálne služby, ktoré zabránia rozširovaniu fenoménu bezdomovectva. Takže skutočné systémové riešenie je riešením, ktoré musí byť súčasťou zákona o sociálnych službách. Snažili sme sa dať návrhy takých riešení, ktoré umožňuje súčasný stav legislatívy a súčasný kompetenčný zákon. Takže ďakujem za pozornosť.
Taraba, Tomáš, poslanec NR SR (2022-06-21):
Zbrojárska lobby musí byť strašne teraz šťastná, pretože za 1,7 mld. euro sa tu idú kupovať švédske obrnené autá, vojenská technika a SaS-ka nevystúpi ani raz, že tieto výdavky nie sú kryté, že ich niekto nepotrebuje, že nedávajme slovenským dôchodcom, rodinám, ale poďme kupovať zbrojársku techniku, ktorú potom o 10, možno o päť, možno o dva roky zadarmo darujete na Ukrajinu. Ani jeden z vás tu, zaujímavo, že nevystupuje unisono ani z opozície, ani z koalície, aby povedal, že kupovať za 1,7 mld. v tomto čase, v tomto čase deficitu, v tomto čase mrhania peňazí, investovať do takýchto obludností, že nie je dobrá investícia. Miesto toho tu vystúpite a od prvého momentu sa SaS-ka vyznačuje v tejto debate klamstvami. Začali ste tu rozprávať, jeden profesor si to tu vypočul, hneď to zopakoval, o nejakých päťsto miestach v podkladoch, ktoré nikde v parlamente neboli. Žiadnych päťsto miest, žiadne ministerstvo, že by malo vzniknúť, nikde nebolo. Potom ste si tu vymysleli nejakú aplikáciu za 13 mil., opäť to tu ten profesor zopakoval, lebo si to neoveril, nikde to nebolo. A teraz to, že ste to povedali pred tromi týždňami, dáva logiku, ale to, že to opakujete po troch týždňoch opäť, to už logiku nedáva. Absolútne nerozumiem, ako môžete obhajovať nákup za 1,7 mld. zbrojnej techniky, ako Čaputová sa nemôže postaviť a povedať, že viete čo, na toto peniaze nemáme, treba dať peniaze dôchodcom, pracujúcim, znížiť dane, treba treba dať na slovenské rodiny. Áno, napríklad štúdie sú aj také, že chudobné rodiny nedokážu zabezpečiť kvalifikované vzdelanie ani kvalitné mimoškolské aktivity svojim deťom. Začali ste tu rozprávať o tom vlastne, že daňová úľava zrazu tiež neni ako keby výmysel SaS-ky. Máte to tam. A tomuto nerozumiem, že prečo všetci tu obhajujete 1,7 mld. na zbrojnú techniku, že vám to nevadí.
Podmanický, Ján, poslanec NR SR (2018-10-24):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
P. Hrušovský, podpredseda NR SR: (2002-07-10):
P. Tatár, poslanec: Ďakujem za slovo. Po opakovanom preštudovaní návrhu zisťujeme, že pri tom nároku na zákonného sudcu a spružnenie, zrýchlenie a väčšiu spravodlivosť do súdov nejde o duplicitu a že jednoducho o tom našom návrhu, ktorý je prínosom v tejto oblasti, treba hlasovať.
Grendel, Gábor, podpredseda NR SR (2021-06-25):
Pán poslanec Miroslav Suja s faktickou poznámkou.
M. Hort, podpredseda NR SR: (2007-11-28):
Ďalej s faktickou poznámkou vystúpi pán poslanec Záhumenský. Nech sa páči.
Vášáryová, Magdaléna, poslankyňa NR SR (2015-02-10):
Ja sa tiež budem venovať v mojej faktickej poznámke Vyšehradskej štvorke. Bolo by to úžasné, keby sa stredná Európa, ktorá je dnes najviac reprezentovaná Vyšehradskou štvorkou, konečne vymanila z toho pohodlného pocitu, že my sme stále obeťou niekoho iného a za nič my nemôžeme niesť zodpovednosť. Sme malí, bezvýznamní, nič neznamenáme a tak ďalej. Keby sme sa konečne odpútali od večného nariekania, že nám niekto iný niečo nedopraje a konečne využili tie priaznivé okolnosti, o ktorých ste, pán poslanec Dzurinda, hovorili, že máme nad sebou zriedkavý dáždnik NATO, ktorý nás chráni. A akú máme reakciu? V Čechách, v Maďarsku, na Slovensku provinčnú reakciu. Provinčnú provinčných politikov, ktorých zaujíma len to, čo sa deje teraz, práve dnes na našom dvore. Zaoberáme sa prázdnymi slovami. Bude to stále tá nebezpečná, prekliata stredná Európa, v rámci ktorej vznikli dve svetové vojny? My nie sme tie biele holúbky, konečne si to uvedomme! My sme nebezpečná časť Európy, a to, že nie sme schopní prevziať dnes zodpovednosť a že sme neboli schopní, tak ako ste vy povedali, jasným hlasom vystúpiť, to môže byť aj naďalej prekliatím tohto územia, na ktorom žijeme.
P. Hrušovský, podpredseda NR SR: (2002-05-16):
Pristúpime k hlasovaniu o vládnom návrhu zákona o cestovných náhradách . Pán poslanec Šipoš, nech sa páči.
Zmajkovičová, Renáta, podpredsedníčka NR SR (2014-01-28):
Ďakujem, pán minister. Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, poslankyni Magde Košútovej. Nech sa páči, pani poslankyňa.
Pellegrini, Peter, predseda NR SR (2015-12-08):
Prezentujme sa a hlasujme o pozmeňujúcom návrhu pána poslanca Fedora. (Hlasovanie.) Prítomných 141 poslancov, za hlasovalo 54, zdržalo sa 87. Tento návrh sme neschválili.
Danko, Andrej, predseda NR SR (2018-09-12):
Pán Jurzyca.
Kollár, Boris, predseda NR SR (2020-03-24):
Prosím, prezentujte sa a hlasujeme. (Hlasovanie.) Prítomných 124, za 121, proti 1, zdržali sa 2. Konštatujem, že sme schválili vládny návrh novely školského zákona. Prerušujem rokovanie 3. schôdze Národnej rady. Pokračovať budeme zajtra o jedenástej rokovaním v druhom čítaní o vládnom návrhu zákona o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii, ktorý prerokovávame v skrátenom legislatívnom konaní (tlač 29). Ďakujem. (Prerušenie rokovania o 19.22 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 88
Pčolinský, Peter, poslanec NR SR (2018-10-23):
Ďakujem. Žiadam o opravu hlasovania, tlač 1160, chcel som hlasovať za.
Fronc, Martin, poslanec NR SR (2010-12-08):
Pán predseda Sulík, ja s vami súhlasím v tom, že to nejde zakázať, ja som to povedal vo svojej poznámke, ale treba to určite vytesniť na okraj spoločnosti a kontrolovať tak, ako sa dá. Na druhej strane, ale nemôžem súhlasiť s vami, ako vy tu argumentujete o istej podpore toho ako podnikania, prepáčte, ale ja vidím, že v mnohých iných oblastiach obmedzujeme podnikanie. Prečo potrebuje niekto špeciálnu licenciu na podnikanie so zbraňami a neumožňujeme mu podnikať, aby predával tanky a delá? Sú veci, ktoré jednoducho spoločnosť musí istým spôsobom kontrolovať a vytesniť, a to megakasíno a táto vec je, myslím už pomaly na tej úrovni, že niekto chce predávať tanky a my povieme, tak obchoduj, ty chceš podnikať, my ti nebudeme brániť. No tak ako v tomto s vami naozaj súhlasiť nemôžem. Ďakujem.
Gašpar, Tibor, podpredseda NR SR (2024-09-13):
Ďalší v poradí, pán poslanec Šipoš, máte slovo.
Kučera, Karol, poslanec NR SR (2021-09-17):
Ďakujem, pán predsedajúci. Kolegyne, kolegovia, v súlade § 73 zákona o rokovacom poriadku som bol určený za spravodajcu k uvedenému návrhu zákona, tlač 667. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady Slovenskej republiky pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
B. Bugár, podpredseda NR SR: (2005-02-09):
(Hlasovanie.) Prítomných 131 poslancov, za 20, proti 68, zdržalo sa 40, nehlasovali 3. Konštatujem, že návrh uznesenia pána poslanca Ondriaša sme neschválili. R. Vavrík, poslanec: Pán predseda, budeme hlasovať teraz o návrhu, ktorý predložil gestorský výbor, výbor pre obranu a bezpečnosť, ktorý je priložený v prílohe v tlači 1021a.
Hlina, Alojz, poslanec NR SR (2013-09-12):
Prepáčte, pán predseda, nemôžete dať hlasovať o zaradení bodu do programu, ktorý v programe je uvedený. Ten bod nebol ukončený. Čiže ja podľa toho budem dneska postupovať.
Vančo, Branislav, poslanec NR SR (2024-01-09):
Ďakujem, pán predsedajúci. Ďakujem, Simona, za tvoje vystúpenie a za to, že si poukázala na to pokrytectvo, ktorý, ktorému čelíme od začiatku. Predstavitelia vládnej koalície v mnohých prípadoch jedno hovoria a potom robia niečo, niečo úplne iné. A áno, mohli sme sa dozvedieť ešte pred voľbami od chatárov, že teda aké majú skutočné úmysly, našťastie, a keďže v tejto diskusii chatári nefigurujú a nesnažia sa obhajovať, tak to je jediné, z čoho môžme vychádzať. Ale teda napríklad predseda parlamentu pán Pellegrini sľuboval naozaj inú politickú kultúru, sľuboval, že sa nebudú búrať základy právneho štátu, no a dnes vidíme, že jeho minister alebo minister z jeho strany HLAS veselo ďalej porušuje zákony, nerešpektuje rozhodnutia súdov a dnes sme sa dozvedeli, že policajti, tzv. čurillovci, ktorí sa mohli vrátiť na základe rozhodnutia súdov do práce, dostávajú minimálnu mzdu. Je to neslýchané, že minister a ministerstvo nerešpektuje rozhodnutie súdu alebo súdov a robí to vo viacerých prípadoch, a je očividné, že to robí úplne premyslene, cynicky, aby týchto ľudí ničil, aby sa im mstil za tú prácu, ktorú robili a ktorú mali robiť, teda poctivo vyšetrovať. Skončite s tým, prosím.
P. Hrušovský, predseda NR SR: (2003-12-04):
K. Ondriaš, poslanec: Ja veľmi pekne ďakujem, pán minister, myslím, že za úplnú a vyčerpávajúcu odpoveď, som veľmi spokojný. Ale ešte by som mal takú malú otázočku. Ako vidíte budúcnosť poľnohospodárstva, nášho poľnohospodárstva v Európskej únii, či budeme ozaj konkurencieschopní, ako to vy vidíte?
I. Mikloš, podpredseda vlády a minister financií SR: (2006-03-15):
Hlavným dôvodom, ktorý viedol k vypracovaniu návrhu zákona, ktorý vám predkladám, bola potreba upresnenia niektorých ustanovení zákona vzhľadom na poznatky z uplatňovania zákona v praxi, a to najmä doplnenie účelov, na ktoré sa používajú minerálne oleje oslobodené od dane, upresnenie definície užívateľského podniku, upresnenie podmienok na registráciu prevádzkovateľov daňových skladov, doplnenie povinnosti zaslať kópiu prvého dielu sprievodného dokumentu správcovi dane dodávateľa pred začatím prepravy, upresnenie definície oprávneného príjemcu a vytvorenie obchodníka s daňovo zvýhodneným minerálnym olejom na daňovom území, upravenie evidencie vedenej colným úradom a colným riaditeľstvom v nadväznosti na nadobudnutie účinnosti nariadenia Rady o správnej spolupráci v oblasti spotrebných daní, upravenie výšky pokút v závislosti od závažnosti a charakteru porušenia ustanovení zákona. Ďakujem za pozornosť.
Danko, Andrej, predseda NR SR (2019-01-29):
Poprosím, pán poslanec, procedurálny návrh prosím.
Bugár, Béla, podpredseda NR SR (2016-10-11):
Pán poslanec Burian.
Laurenčík, Milan, podpredseda NR SR (2020-09-18):
Nech sa páči, časomiera vám nejde, keďže ste predkladateľ, ale po prečítaní návrhu už nemôžete odôvodňovať. Nech sa páči.
Laššáková, Jana, podpredsedníčka NR SR (2013-06-18):
S reakciou pán poslanec Hlina, nech sa páči.
A. Belousovová, podpredsedníčka NR SR: (2008-05-15):
Teraz prosím povereného člena výboru pre sociálne veci a bývanie pána poslanca Róberta Madeja, aby podal správu o výsledku prerokovania tohto návrhu vo výbore. Nech sa páči. Pardon, Madeja.
Viskupič, Marián, poslanec NR SR (2022-05-06):
Ďakujem pekne za slovo, pán predsedajúci. Dovolím si pár slov k vystúpeniu pána poslanca Richtera. Máloktorá téma je taká prierezová a zaujíma tak veľkú širokú masu občanov, ako je téma dôchodkov, to sa, myslím, všetci zhodneme, práve preto dáva určite dáva zmysel hľadať riešenia, ktoré dokážu získať čo najširšiu podporu politických strán, a teda v podstate asi čo najširšiu podporu aj ľudí. Zároveň takéto riešenie musí byť ale čo najzodpovednejšie ku samotným dôchodcom, ale, ale aj ku verejným financiám, pretože tie sú kľúčové, aby dôchodkový systém fungoval a dôchodky boli vyplácané, preto by sme mali garantovať radšej konzervatívnejšiu istotu, než spájať nové riešenia, ako napríklad rodičovský dôchodok, alebo nezapájať nové riešenia ako rodičovský dôchodok, ktoré nevyriešia problém dôchodcov s najnižšími príjmami, ale, naopak, prinesú do systému rôzne nespravodlivosti, ako ste, pán Richter, spomínali aj vy vo vašom vystúpení. Ale čo je dôležité, dovolím si spomenúť, čo v aktuálnej rozprave zaniká, že sa točíme v kruhu, že zmeny dôchodkového systému, ktoré prijala vláda SMER-u, myslím si, že v auguste 2012, a tak nejak reálne začali platiť v roku 2018, bolo v podstate veľmi dobré a zodpovedné riešenie. A je obrovská škoda, že ste si ho na sklonku vašej vlády sami zrušili, pretože ak by sa toto nestalo, tak dnes namiesto boja o dôchodkovú reformu, sme mohli len jemne ladiť a vylepšovať pôvodný v podstate dobre nastavený systém. Ďakujem pekne.
B. Bugár, podpredseda NR SR: (2006-03-16):
D. Podracká, poslankyňa: Ševca.
Krajčír, Ľuboš, poslanec NR SR (2020-07-24):
Ďakujem pekne za slovo. Vzhľadom k tomu, že som sa prihlásil ako posledný, tak nebudem kopírovať to, čo povedali moji predrečníci, ale poviem trošku k novinárom, hovoril ste aj kritizoval ste, pán Pellegrini, komunikáciu medzi pánom premiérom a novinármi. Tak veľmi stručne. Neviem, či ste sledovali včerajšiu tlačovku, ako novinári z istého denníka naozaj tendenčne skákali, útočili a bez akejkoľvek slušnosti napádali premiéra. To je predsa premiér, myslím si, že nejakú slu... nejaká slušnosť komunikácie by mala byť zachovaná. Slušne ich na to upozornil. Toto tu dnes kritizujeme? Myslím si, že váš bývalý šéf Robert Fico, ktorý nazýval novinárov hyenami, prostitútkami, kedy boli novinári prenasledovaní, dokonca, žiaľ, vyhasol život novinára spolu s priateľkou. Tak ja vás poprosím, k tej komunikácii medzi vládou alebo pánom premiérom a novinármi moc sa nevyjadrujte. Ďakujem.
Blanár, Juraj, poslanec NR SR (2013-01-31):
Ďakujem veľmi pekne. Vážený pán poslanec, vaše vystúpenie začalo naozaj ako z veľkého partesu. Vyzeralo to tak, že ste veľkým obhajcom pána ministra, ktorý v podstate je tu osamotený. A musím povedať, že tak ako to povedal aj pán poslanec Martvoň, že možno ste nervózni z toho, že na vás stačí jeden minister, ktorý dokáže vás zvládnuť. Pretože to naozaj ovláda absolútne do bodky. A vie presne, o čo ide. Ale potom to ďalšie vystúpenie, ktoré ste mali, tak už vyzeralo úplne ináč, pretože tam bolo množstvo kritiky, množstvo názorov. A dokonca aj sebaprezentácie, čo chápem, pretože v Martine sa robia určité veci rovnako ako v iných mestách. A nielen v mestách, ale aj v samosprávnych krajoch, pretože elektronické trhovisko to nie je len prestíž Martina, ale aj mnohých iných miest, aj samosprávy, ktoré to robia už dávno. Len možno o tom tak nerozprávajú. A rozprávať dnes v prvom čítaní o zemiakových šalátoch a neviem ešte o čom inom, myslím si, že tiež nie je celkom adekvátne, pretože sme v prvom čítaní. A prvé čítanie slúži práve na to, aby sa povedalo, že či naozaj ten zákon treba, alebo nie, čo si myslím, že je pozitívne vo vašom vystúpení, lebo ste povedali, že ho treba. A moja otázka je, keďže ste potom hovorili, že to je za opozíciu, ste tiež rovnako vystupovali. Prečo vaše politické zoskupenie MOST – HÍD neprišlo počas Radičovej vlády s novelou toho zákona, keď to bolo potrebné? Len to kritizovalo. Čiže myslím si, že teraz je šanca urobiť niečo, čo pomôže všetkým. Nielen tým, čo obstarávajú, ale aj tým, čo sa zúčastňujú obstarávania, lebo tí rovnako majú s tým veľký problém. A myslím si, že pán minister je na dobrej ceste. A my sme pripravení ho podporiť. Ďakujem. (Potlesk.)
Burian, Jozef, poslanec NR SR (2017-10-19):
A teraz, pán predsedajúci, dajte hlasovať osobitne o bode 31 pozmeňujúceho návrhu.
Laššáková, Jana, podpredsedníčka NR SR (2013-06-18):
Ďakujem, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne. Páni poslanci Hraško a Viskupič. Končím možnosť prihlásiť sa do rozpravy ústne. Nech sa páči, pán poslanec Hraško.
Pčolinský, Peter, podpredseda NR SR (2022-10-20):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, vyhlasujem rozpravu za skončenú. Chce ešte zaujať stanovisko navrhovateľ? Pán spravodajca, žiadate si záverečné slovo? (Reakcia spravodajcu.) Oznámte, prosím, termín hlasovania.
Ďurovčík, Emil, poslanec NR SR (2019-06-18):
Pán predsedajúci, prosím, dajte, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie, a to Výboru Národnej rady pre financie a rozpočet a ústavnoprávnemu výboru. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 6. septembra 2019 a gestorský výbor do 9. septembra 2019. Prosím, dajte o mojom návrhu hlasovať.
V. Veteška, podpredseda NR SR: (2005-06-30):
Prvý pán poslanec Muňko.
P. Paška, predseda NR SR: (2008-12-03):
(Hlasovanie) 141 prítomných, 53 za, 51 proti, 35 sa zdržalo, 2 nehlasovali. Ani tento návrh sme neschválili.
Hrnčiar, Andrej, podpredseda NR SR (2016-06-15):
Prosím, prezentujme sa a hlasujme. (Hlasovanie.) Prítomných 142, za 142, proti nikto, nezdržal sa nikto. Konštatujem, že návrh bol schválený. Nech sa páči, môžte pokračovať.
Blaha, Ľuboš, poslanec NR SR (2015-09-17):
Ďakujem. Ja sa vyjadrím iba k tým riešeniam krízy v Sýrii. Viete, keď František Šebej konečne hovorí proti americkým militaristickým riešeniam na Blízkom východe, tak tu na Slovensku už nikto nič negarantuje. Ale mu za to gratulujem, konečne, kiežby to hovoril aj v čase, keď Bush spúšťal vojnu v Iraku a ďalšie vojny. A keď už hovoríte o tej situácii v Sýrii, tá analýza bola do veľkej miery v mnohých veciach presná, ale stále vám tam uniká jeden faktor a práve vojna v Iraku. Hovorili ste o al-Bagdádím. Kuknite si na Wikipédii jeho životopis, do roku 2004 to bol tichý chlapec, ktorého si nikto nevšimol. Chodil sa modliť niekam v Bagdade do mešít. Tam písal nejaké spisy. To bol taký bežný klerik, by som povedal, tichučký. Dneska je to šéf Islamského štátu, ktorý odrezáva hlavy. Skúste sa zamyslieť nad tým, prečo to tak je? Mimochodom, v roku 2003 vypukla v Iraku vojna, invázia. Práve tá nahrala takýmto ľuďom, aby vytvorili Islamský štát, aby podporovali islamský terorizmus, aby vytvorili fundamentalisticko-náboženskú ideológiu ktorú šíria ďalej úspešne, kvôli takým vojnám, z akých bola jedna vojna v Iraku. A práve tu by som chcel veľmi silne oceniť Európu, krajiny, ako je Francúzsko, Belgicko, Švédsko, Nemecko, ktoré vojnu v Iraku odsudzovali proti Amerike. A Slovenská vláda na čele s Robertom Ficom stiahla vojakov z Iraku, aj to by som chcel veľmi oceniť, lebo tam sa to celé začalo. Všetko, čo dneska zažívame aj v Sýrii, tam sa to celé začalo, to sa proste pretiahlo do Sýrie, tam sa ten problém začal, pri Georgeovi Bushovi, stále tu pred sebou máme ten problém. Čiže oceňujem Európu takú, ktorá bola proti vojnám, nie takú, ktorá bombardovala Líbyu. Takú Európu som si vždy vážil, som vždy obdivoval, na takúto Európu som bol vždy hrdý. A chcem aby sa vrátila. Ďakujem. (Potlesk.)
M. Hort, podpredseda NR SR: (2008-02-14):
Teraz budeme pokračovať druhým čítaním o vládnom návrhu zákona o komoditnej burze a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Tento vládny návrh zákona ste dostali pred prvým čítaním ako tlač 484 a spoločnú správu výborov máte v laviciach ako tlač 484a. Dávam opäť slovo pánovi ministrovi Jahnátkovi a prosím ho o odôvodnenie vládneho návrhu zákona. Nech sa páči.
Potocký, Milan, poslanec NR SR (2020-07-10):
Ďakujem za slovo, pán predsedajúci. A ďakujem, Rišo, za tvoje vystúpenie. Som rád, že v tejto sále sa nachádzajú chlapi a poslanci, ktorí sú za ochranu nenarodených detí, aj keď to bolo vyčítané, že nemali by sa do toho miešať, ale, naopak, ja oceňujem, že sú tu chlapi, ktorí cítia zodpovednosť za každý nenarodený život a ktorí sa postavia na ochranu tehotných žien. Ja tento zákon podporím, pretože nejde cestou príkazov, zákazov a obmedzení, ale, práve naopak, podáva tehotným ženám pomocnú ruku, adekvátnu odbornú pomoc, lepšie finančné a materiálne zabezpečenie. Nesnaží sa tehotným ženám niečo diktovať, ale, naopak, dáva im väčšiu možnosť chrániť ich dieťatko a samých seba. Preto tento zákon podporím. Ďakujem veľmi pekne.
Zmajkovičová, Renáta, podpredsedníčka NR SR (2014-07-10):
Nech sa páči, pán minister, máte slovo.
P. Hrušovský, predseda NR SR: (2004-12-01):
Prerušujem rokovanie o tomto bode programu, páni poslanci. Ďakujem pánovi navrhovateľovi, pánovi spoločnému spravodajcovi za aktívnu účasť pri prerokúvaní obidvoch vládnych návrhov zákonov. Prosím teraz pána ministra pôdohospodárstva Slovenskej republiky Simona, aby z poverenia vlády Slovenskej republiky predniesol a uviedol a odôvodnil vládny návrh zákona, ktorým sa dopĺňa zákon č. 42/1992 Zb. o úprave majetkových vzťahov a vyporiadaní majetkových nárokov v družstvách v znení neskorších predpisov a zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov . ktorý prerokúvame ako tlač 872. Pán minister, máte slovo.
P. Paška, predseda NR SR: (2006-10-17):
Nikto ďalší sa písomne do rozpravy neprihlásil. Otváram možnosť prihlásiť sa ústne. Do rozpravy sa ústne prihlásili páni poslanci Halecký, Novotný, Janiš. A pani poslankyňa Sabolová? Na konci je potom pani poslankyňa. Dobre? Končím možnosť prihlásiť sa do rozpravy ústne. Pán poslanec Halecký. (Hlasy z pléna.) Aha, sme sa nerozumeli, prepáčte, pán poslanec. Pani poslankyňa, nech sa páči, samozrejme, môžete reagovať.
Ďuriš Nicholsonová, Lucia, podpredsedníčka NR SR (2019-05-15):
V rozprave teraz vystúpi pán poslanec Sopko. Nech sa páči.
Mikloško, Jozef, poslanec NR SR (2016-02-11):
Ďakujem pekne. Pán predseda aj pán spravodajca, možno si mohol toto prečítať trocha skôr a mohla sa tak rozprava skrátiť. Už keď niečo je tam, tak nemuseli sme k tomu toľko diskutovať. Druhá vec je, Rada vlády pre seniorov vypracovala Národný program aktívneho starnutia na roky 2016 až 2020, čo je dobrý dokument, ktorý sa dlho pripravoval, po troch rokoch, naše Združenie kresťanských seniorov tiež sa toho zúčastnilo. Už druhýkrát to vyhodnocujeme každý rok na Rade vlády. Čiže sa pýtam na to, keď takéto niečo bude, čo je ten Národný program vzdelávania, kto to vypracuje? Existuje na to nejaká rada vlády alebo nejaká komisia, alebo vláda to spraví? Proste toto, žiaľ, tam nebolo povedané. Mali sme tu Čaplovičovu správu z roku 2013, tá bola dobrá, veľmi sme ju schválili. Nemohla byť ona základom toho? Možno tam boli veľké finančné nároky, ale proste tým niečo tu už je, čiže začať na zelenej lúke novým národným program je tu trošku nereálne. A, samozrejme, by nebolo zlé to rozmnožiť a čo najskôr dať do lavíc. Už myslím sa to tam aj dáva. A posledná vec je, že výročná správa o stave školstva je veľmi dobrý nápad. Už tu viackrát bola výročná správa o ľudských právach, výročná správa o zdravotníctve a tak ďalej. To sa v bežných parlamentoch robieva. Tuná sa to, žiaľ, vytratilo, ale to školstvo dá sa raz tak dať na pretras pre celý parlament, ako to pokračuje. Je to veľmi dobrý nápad, ktorý určite podporím. Ďakujem.
Figeľ, Ján, podpredseda NR SR (2013-03-21):
Nech sa páči, Jozef Mikloško.
Sopko, Miroslav, poslanec NR SR (2017-05-18):
Ďakujem za slovo. Ja by som len možno doplnil, pán kolega. Celkovo v tejto diskusii ide o to, alebo celá táto diskusia je o tom, aký by mal byť ten správny mechanizmus, keď naozaj dôjde k viditeľnému porušeniu. Pamätám si ešte v rámci Slovenskej komory učiteľov, keď boli v pláne nejaké legislatívne zámery ešte v predchádzajúcich vedeniach na ministerstve školstva, jedným z legislatívnych zámerov, o ktorom sa dlho diskutovalo, bolo: napríklad kompetencia školskej inšpekcie dať návrh ako na odvolanie. Ďalšou možnosťou, o ktorej by sme sa mohli rozprávať a pomerne dlho diskutovať, je aj, kde sa podel verejný ochranca práv v školstve, školský ombudsman. Či by to nemohla byť tiež inštancia ako poradný orgán ministra, ktorý by takéto podnety získaval, vyhodnocoval a na základe jeho odporúčaní by potom ministerstvo konalo. Jednoducho povedzme si pravdu. Ministerstvo školstva, konkrétne minister, nech tam už sedí, kto tam bude sedieť, má zodpovednosť za to, v akom stave je školstvo na Slovensku. On sa z tejto zodpovednosti nemôže nikdy vyzuť, či je to v oblasti pripravovanej reformy, či je to v tom, čo sa deje na slovenských školách. Jednoducho táto zodpovednosť v plnej miere padá na neho. A kto má zodpovednosť, tak by mal mať aj kompetenciu konať. Ale hovorím, diskutujme o tom, vyzývam tiež aj koaličných poslancov, aby sa naozaj, aby zvážili posun tohto návrhu zákona do druhého čítania.
Hort, Milan, podpredseda NR SR (2010-10-15):
Reagovať na faktické poznámky ešte bude pán poslanec Osuský, nech sa páči.
Dostál, Ondrej, poslanec NR SR (2021-01-12):
Pán podpredseda, dajte, prosím, hlasovať o tom (zaznievanie gongu), že Národná rada podľa čl. 5 ods. 2 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov súhlasí s predĺžením núdzového stavu vyhláseného z dôvodu ohrozenia života a zdravia osôb v príčinnej súvislosti so vznikom pandémie. Gestorský výbor odporúča schváliť.